Exprimând preocupare că Donald Trump nu a identificat corect pericolul agresiunilor ruse, senatorii democrați cer o "voce mai puternică a Congresului" în eforturile pentru apărarea sistemelor democratice, inclusiv din Europa, prin sancțiuni financiare impuse Moscovei și prin intensificarea presiunilor asupra companiilor care administrează platforme de socializare online ce difuzează mesaje proruse.